tartuNLP/wikipedia-smugri-20251201 huggingface dataset:
Igor Ossipov

Igor Vladimirovitš Ossipov (vene keeles "Игорь Владимирович Осипов"; sündinud 6. märtsil 1973 Novošumnojes Kustanai oblastis Kasahhi NSV-s) on Venemaa sõjaväelane, kuni 17. augustini 2022 Venemaa Musta mere laevastiku ülemjuhataja (admiral, 2021).
Elukäik ja tegevus.
Ta lõpetas 1995. aastal Peterburi Kõrgema Allveelaevnike Kooli ja alustas teenistust Venemaa Vaikse ookeani laevastikus, tõustes Primorski flotilli pealveelaevade brigaadi allveelaevavastaste laevade divisjoni komandöriks. 2004. aastal lõpetas ta Admiral Kuznetsovi nimelise Mereväeakadeemia, misjärel jätkas teenistust Primorski flotilli staabiülemana ja seejärel pealveelaevade brigaadi ülemana. 
2012. aastal lõpetas Ossipov Venemaa Föderatsiooni Relvajõudude Kindralstaabi Sõjaväeakadeemia ja määrati Balti laevastiku Baltiiski mereväebaasi ülema esimeseks asetäitjaks ja seejärel Baltiiski mereväebaasi ülemaks. 2015. aasta mais määrati ta Kaspia laevastiku ülemaks. Septembrist augustini 2018 oli ta Vaikse ookeani laevastiku ülema esimene asetäitja. 
Augustist 2018 kuni maini 2019 oli ta Venemaa Föderatsiooni relvajõudude kindralstaabi ülema asetäitja. 2019. aasta mais määrati Ossipov Musta mere laevastiku ülemaks. Alates 2021 admiral. 
23. veebruaril 2022 kehtestas Euroopa Liit Ossipovile viisa- ja majandussanktsioonid. 
Pärast Venemaa Musta mere laevastiku lipulaeva "Moskva" põhjaminekut 13. aprillil 2022 väitsid Suurbritannia allikad, et selles leiti süüdlane Ossipovi näol, kes on tagandatud ja vahi all. See siiski osutus valeinfoks. 
17. augustil 2022 teatas Venemaa riiklik uudisteagentuur RIA Novosti, et Ossipov on Musta mere laevastiku ülemana asendatud admiral Viktor Sokoloviga.
Viktor Sokolov (sõjaväelane)

Viktor Nikolajevitš Sokolov (vene keeles Виктор Николаевич Соколов; sündinud 4. aprill 1962 Benderõs Moldaavia NSV-s) on Venemaa mereväelane, admiral, alates 17. augustist 2022 Venemaa Musta mere laevastiku juhataja.
Elukäik.
1985. aastal lõpetas Sokolov M. Frunze nimelise Kõrgema Mereväekooli Leningradis (õppis 1980–1985), 1992. aastal Venemaa Sõjalaevastiku kõrgemad ohvitseride kursused (1991–1992), 1998. aastal Kuznetsovi-nimelise Mereväeakadeemia (1995–1998) ja 2006. aastal Venemaa Föderatsiooni Relvajõudude Kindralstaabi Sõjaväeakadeemia (2004–2006). 
Aastatel 1985–1995 teenis ta Vaikse ookeani laevastikus: 1985–1987 patrull-laeva "SKR-61" miinitorpeedo lahingosakonna ülem, 1987–1989 miinitraaleri "Jakor", 1989–1990 miinitraaleri "BT-51" miinitorpeedo lahingosakonna ülem; 1990–1991 miinitraaleri "Jakor" komandöri abi; 1992–1993 miinitraaler "Zarjad" komandör; 1993–1994 187. miinitraalerite divisjoni staabiülem ja 1994–1995 81. miinitraalerite divisjoni komandör. 
Aastatel 1998–2000 oli ta Vaikse ookeani laevastikustaabi operatiivvalitsuse osakonna ülem, 2000–2002 Vaikse ookeani laevastiku 165. pealveelaevade brigaadi staabiülem, 2002–2004 komandör, 2006–2010 Vaikse ookeani laevastiku Primorski flotilli staabiülem ja 2010–2012 flotilli komandör. 
Aastatel 2012–2013 oli Sokolov Põhjalaevastiku Koola flotilli komandör ja 2013–2019 Põhjalaevastiku juhataja asetäitja. 2016. aastal juhtis ta kaks kuud Vene mereväe ekspeditsiooniüksust, mis osales sõjategevuses Süüria rannikul. 
17. jaanuaril 2020 nimetati ta Kuznetsovi-nimelise Mereväeakadeemia ülemaks.
17. augustil 2022 teatas Venemaa riiklik uudisteagentuur RIA Novosti, et Sokolov on nimetatud Igor Ossipovi asemel Musta mere laevastiku juhatajaks. 
Erioperatsioonide väejuhatuse teatel hukkus 22. septembril 2023 Ukraina raketirünnakus Venemaa Musta mere laevastiku peakorterile 34 ohvitseri, sealhulgas Venemaa Musta mere laevastiku juhataja Viktor Sokolov. See ei leidnud hiljem kinnitust.
Märtsis 2024 andis Rahvusvaheline Kriminaalkohus välja Viktor Sokolovi vahistamismääruse kahtlustades teda sõjakuritegudes Ukrainas.
Admiral (6. juunist 2023).
Viktor Sokolov

Viktor Sokolov on olnud mitme tuntud inimese nimi:
Orzyc

Orycz on jõgi Kesk-Poola idaosas, Warmia-Masuuria ja Masoovia vojevoodkondades.
See on Narewi parempoolne lisajõgi ja kokku 145,52 kilomeetrit pikk. Selle valgala on 2077 km² suurune.
Jõgi läbib Grzebski, Chorzele't, Drążdżewot, Małowidzi, Janowot, Krasnosielci, Maków Mazowiecki ja Stary Szelkówi.
Oryczi lisajõed on vasakul Grabowski Rów ja Baranowska Struga ning paremal Węgierka, Ulatówka, Bobrynka, Bramura ja Tamka.
Claremont

Claremont on linn USA-s California osariigis Los Angelese maakonnas. See asub maakonna idapiiril Los Angelese kesklinnast 48 km kaugusel idas Pomona orus San Gabrieli mägede jalamil. Claremont piirneb idas Uplandi ja Montclairi linnaga San Bernardino maakonnas ning läänes Pomona ja La Verne'i linnaga Los Angelese maakonnas.
Elanike arv on 2020. aasta rahvaloenduse järgi 37,266. Aastal 2010 oli elanikke 34 926. 70,6% elanikest moodustasid 2010. aastal valged, 13,1% aasialased ja 4,7% afroameeriklased. Ladinaameeriklaste osatähtsus (sõltumata rassist) oli 19.8%.
Claremontis valitseb vahemereline kliima. Suvel võib õhutemperatuur tõusta üle 40 °C. Sisemaalt ookeani poole puhuvate kuumate Santa Ana tuulte tõttu ilm väga kuum veel ka sügise alguses. Keskmine sademete hulk on 440 mm/a. Sademeid esineb peamiselt oktoobrist aprillini, kõige enam veebruaris (121 mm).
Claremont sai linnaõigused 3. oktoobril 1907.
Claremontis tegutseb seitse Claremont Collegesi erakõrgkooli, millest tuntuim on 1887. aastal tegevust alustanud Pomona College. Linnas asub 35 hektari suurune California botaanikaaed.
Grand-Rullecourt

Grand-Rullecourt (pikardi: "Grand-Roucourt") on vald Põhja-Prantsusmaal Pas-de-Calais' departemangus.
Põllumajandusküla asub 24 km Arrasist edelas, teede D74 ja D79 ristumiskoha ümbruses.
Grévillers

Grévillers on vald Põhja-Prantsusmaal Pas-de-Calais' departemangus.
Põllumajandusküla asub 3 km Bapaume'ist läänes ja 21 km Arrasist lõunas.
Lee Kang-in

Lee Kang-in (korea keeles 이강인; sündinud 19. veebruaril 2001 Incheonis) on Lõuna-Korea jalgpallur, kes mängib ründava poolkaitsjana Prantsusmaa kõrgliiga klubis Paris Saint-Germain ja Lõuna-Korea jalgpallikoondises.
2011. aastal liitus ta Hispaania jalgpalliklubi Valencia akadeemiaga. Hooajal 2017/18 debüteeris ta Valencia reservmeeskonnas Hispaania tugevuselt kolmandas liigas. Valencia põhimeeskonnas tegi ta debüüdi 30. oktoobril 2018 Hispaania karikamängus Ebro vastu. Hispaania kõrgliigas tegi ta debüüdi 12. jaanuaril 2019 mängus Valladolidi Reali vastu. 17 aasta, 10 kuu ja 24 päeva vanuselt sai Lee Valencia kõige nooremaks mittehispaanlasest debütandiks ning üldse viiendaks lõunakorealaseks Hispaania kõrgliigas. 17. septembril 2019 debüteeris ta UEFA Meistrite Liigas alagrupimängus Chelsea vastu, saades 18 aasta ja kuue kuu vanuselt kõige nooremaks Lõuna-Korea jalgpalluriks Meistrite Liigas. Hispaania kõrgliigas lõi ta esimese värava 25. septembril 2019 mängus Getafe vastu ning sai Valencia kõige nooremaks mittehispaanlasest väravalööjaks. 13. septembril 2020 sai ta 19 aastas ja 207 päeva vanuselt mängus Levante vastu Hispaania kõrgliiga kõige nooremaks mängijaks, kes on ühes mängus andnud kaks väravasöötu.
2021. aasta augustis sõlmis ta nelja-aastase lepingu RCD Mallorcaga.
Suvel 2023 liitus Lee Kang-in Pariisi Saint-Germainiga.
2019. aastal võitis Lee Lõuna-Korea kuni 20-aastaste koondisega juunioride maailmameistrivõistlustel hõbemedali. Seitsme mänguga lõi ta turniiril kaks väravat ja andis neli väravasöötu ning valiti turniiri parimaks mängijaks. Lõuna-Korea jalgpallikoondises tegi ta debüüdi 5. septembril 2019 sõprusmängus Gruusia vastu.
2019. aastal valiti Lee Aasia aasta noorjalgpalluriks.
Kollom

Kollom on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Kollom 167 inimesel: 82 mehel ja 85 naisel. Perekonnanimede levikult oli Kollom meeste puhul 1078. kohal ja naiste puhul 1155. kohal.
Kollom oli kõige levinum perekonnanimi vanuserühmas 55–59 aastat, kus neid on 10 000 elaniku kohta 1,84.
Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 9,00 inimest.
19. sajandi algul pandi pärisorjusest vabastamise käigus Tartumaal Võnnu kihelkonnas Ahja mõisavallas talupojale nimeks Kollom. 
Nimede eestistamise käigus loobusid 1937. ja 1938. aastal nimest Kollom 3 isikut, kui võeti uueks nimeks Kivioja.
Coachella

Coachella on linn USA-s California osariigis Riverside'i maakonnas. See on Coachella oru kõige idapoolseim linn, asudes Palm Springsist 45 km kaugusel idas, Riverside'ist 130 km kaugusel idas ja Los Angelesest 210 km kaugusel idas. Coachella piirneb idas Indio linnaga.
Elanike arv on 2020. aasta rahvaloenduse seisuga 41 941. Aastal 2010 oli elanikke 40 704. Aastal 2010 moodustasid 96,4% elanikkonnast ladinaameeriklased.
Linn rajati 1876. aastal Southern Pacific Railroadi äärde. Algselt kandis asula nime Woodspur. Nime Coachella kannab asula alates 1901. aastal. Nime "Coachella" päritolu on teadmata. Coachella sai linnaõigused 13. detsembril 1946. Sel ajal elas linnas vaid umbes 1000 elanikku. 1950. aastatel hakkas elanike arv linnas kiiresti kasvama.
Coachella oru idapoolne osa, kaasa arvatud Coachella linn, paikneb merepinnast all pool. Coachella asub keskmiselt 21 meetrit merepinnast all pool. Coachellas valitseb kuum kõrbekliima. Keskmine õhutemperatuur on jaanuaris 7–21 °C ja juulis 25–42 °C. Juulis ja augustis on registreeritud õhutemperatuure üle 50 °C. Aasta keskmine sademete hulk on 126 mm. Suurem osa sademeid langeb talvekuudel. Aprillist augustini ei saja peaaegu üldse.
Läbi linna kulgeb maantee California State Route 111, lisaks mööduvad linnast California State Route 86 ja Interstate 10.
Bob Proctor

Bob Proctor (kodanikunimega Robert Corlett Proctor; 5. juuli 1934 – 3. veebruar 2022) oli kanada eneseabiraamatute autor. 
Tema tuntuim raamat on New York Timesi bestseller olnud "You Were Born Rich" ("sündisid rikkana"; 1984). Ta mängis filmis "Saladus" ("The Secret"; 2006). Proctori õpetuse järgi on edu saavutamiseks kriitiline positiivne minapilt, ta viitas tihti pseudoteaduslikule "tõmbeseadusele" ("law of attraction").
Proctori tõmbeseaduse vastaste kriitika järgi võib tema teooria endast ohtu kujutada, sest selle järgi piisab mõtete realiseerimiseks lihtsalt aja jooksul nendele püsivalt mõtlemine, olgu need eesmärgid seotud rikkuse või tervisega. Mõned asjatundjad on olnud mures, et inimesed võivad valida füüsilise ravi või meditsiinilise sekkumise asemel Proctori positiivse mõtlemise mudeli.
Külgetõmbeseadus pärineb kvantmüstikast, kuna selle järgi saab positiivne mõtlemine muuta reaalsust. Vahel aetakse kvantmüstikat segi kvantmehaanikaga, kuid nende kahe vahel on "pigem juhuslik keeleline sarnasus kui tõeline seos".
Metshiir

Metshiir ehk harilik metshiir ("Apodemus sylvaticus") on näriliste seltsi kuuluv pisiimetaja.
Levinud suures osas Lääne- ja Kesk-Euroopast ja Lõuna-Skandinaavias. Eestist ei ole leitud.
Metshiire lähisugulane on kaelushiir ("Apodemus flavicollis"), kuid metshiir erineb temast selle poolest, et metshiirel pole ümber kaela kollakat vööti, tal on mõnevõrra väiksemad kõrvad ning on mõnevõrra väiksema kehaehitusega – kehapikkus on umbes 90 mm ja kaal 23 grammi.
Tarmo Tiisler

Tarmo Tiisler (sündinud 11. veebruaril 1969) on eesti spordiajakirjanik.
Haridus.
Lõpetas 1987. aastal Tallinna 2. Keskkooli, 2004. aastal Tartu Ülikooli filosoofiateaduskonna ja omandas 2010. aastal magistrikraadi Eesti Muusika- ja Teatriakadeemia lavakunstikoolist.
Töö ja ühiskondlik tegevus.
Aastatel 1990–1993 töötas ta Eesti Riigiarhiivis, 1993–2011 oli ERR-i raadio sporditoimetuse reporter ning aastast 2011 on Tiisler Eesti Televisiooni sporditoimetaja.
Isiklikku.
Tema abikaasa on Sille Kapper-Tiisler, neil on neli last.
Canberra parlamendihoone

Canberra parlamendihoone on ehitisekompleks Austraalias Canberras, kus asub Austraalia parlament.
Pärast Austraalia Ühenduse loomist 1901. aastal toimusid parlamendi istungid aastatel 1901–1927 Melbourne'i parlamendihoones, mida tavaliselt kasutab Victoria osariigi parlament. 1923. aastal hakati Canberras ehitama uut parlamendihoonet, hoone valmis 1927. aastal. 
Praeguse parlamendihoone ehitus algas 1981. aastal ning hoone valmis 1988. aastal. Hoone avas 9. mail 1988 Austraalia monarh Elizabeth II. Hoone on projekteeritud kahe bumerangi kujulisena ja selle kohal on 81 meetrit kõrge lipuvarras. Hoone kohal lehviva Austraalia lipu mõõtmed on 12,8 x 6,4 meetrit ja see kaalub 22 kg.
Parlamendihoones on 4500 ruumi ning mitmed alad on avatud ka külastajatele. Hoone on jaotatud kolmeks tsooniks, milles paiknevad Esindajatekoda, Senat ja valitsus ning kesktsooniks, kus asuvad tseremoniaalsete ürituste ja külastajatele avatud ruumid.
Canberra vana parlamendihoone

Canberra vana parlamendihoone on hoone Austraalias Canberras, kus aastatel 1927–1988 asus Austraalia parlament.
Vana parlamendihoone ehitust alustati 1923. aastal ja see valmis 1927. aastal. Parlament pidas hoones oma esimese istungi 9. mail 1927. Canberra vana parlamendihoone oli planeeritud ajutiseks parlamendihooneks ning seda plaaniti pärast valmimist kasutada järgmised 50 aastat, kuid tegelikult kasutati hoonet üle 60 aasta. 1980. aastatel oli parlamendihoone väga ülerahvastatud ning paarisajale inimesele projekteeritud hoones töötas umbes 3000 inimest. 1981. aastal alustati uue parlamendihoone ehitamist ning parlamendi viimane istung vanas parlamendihoones toimus 3. juunil 1988. 
Pärast parlamendi lahkumist vanast parlamendihoonest, plaaniti hoone esialgu lammutada. Valitsus kaalus hiljem hoone ajaloolist tähtsust 20. sajandi Austraalia ajaloos ja otsustas, et see peaks alles jääma. Hoone taasavati 1992. aastal muuseumina ning alates 2009. aastast asub seal Austraalia demokraatia muuseum.
Kümne taseme suutra

Kümne taseme suutra (sanskriti keeles "Daśabhūmika-sūtra "; tiibeti keeles "sa bcu’i mdo"; hiina keeles ⼗地品 "shidi pin"; jaapani keeles "jūjikyō") on 1. või 2. sajandil Indias loodud mahajaana suutra.
Hiinas ja Tiibetis kuulub "Kümne taseme suutra" Vanikusuutra tsüklisse. India ja Nepali mahajaana traditsioonis on "Kümne taseme suutra" iseseisev tekst, Nepalis kuulub see üheksa seadmuseõpetuse hulka.
"Kümne taseme suutra" põhisisuks on bodhisattva kümne taseme käsitlus, mida vaadeldakse seostatuna kümne ületava toiminguga.
Gilroy

Gilroy on linn USA-s California osariigis Santa Clara maakonnas. See asub Morgan Hilli linnast lõunas San Benito maakonna lähedal Santa Clara orus maanteede U.S. Route 101 ja California State Route 152 ristumiskohas. Linnast läände jäävad Santa Cruzi mäed ja itta Diablo ahelik. Maakonna halduskeskus ja suurim linn San Jose asub Gilroyst 26 km kaugusel põhjas.
Elanike arv on 2020. aasta rahvaloenduse seisuga 59 520. Aastal 2010 oli elanikke 48 821.
Gilroy linn sai alguse San Ysidro külast, mis kasvas 19. sajandi alguses välja San Ysidro rantšost. Gilroy sai linnaõigused 12. märtsil 1870. Linn on saanud nime šoti päritolu John Gilroy järgi, kes oli üks esimesi inglise keelt kõnelevaid asunikke selles piirkonnas.
1970. aastatel sai Gilroy linnast põhja jääva Silicon Valley magalarajooniks.
Tänu Vaikse ookeani lähedusele valitseb Gilroys soe vahemereline kliima. Keskmine maksimaalne õhutemperatuur on juulis 31 °C ja keskmine minimaalne õhutemperatuur jaanuaris 3 °C. Aasta keskmine sademete hulk on 529 mm. Suurem osa sademetest langeb detsembrist märtsini (keskmiselt 95–115 mm kuus). Maist septembrini sajab väga harva.
Gilroy lähedal tegeldakse küüslaugukasvatusega ning linn on tuntud iga aasta juuli viimasel nädalavahetusel peetava küüslaugufestivali poolest. Tänu sellele on Gilroy tuntud ka "maailma küüslaugupealinnana".
Gilroy sõpruslinnad on Angra do Heroísmo (Portugal), Koror (Belau), Monticelli d'Ongina (Itaalia), Saint-Clar (Prantsusmaa), Takko (Jaapan) ja Tecate (Mehhiko).
Kümme taset

Kümme taset (sanskriti keeles bhūmi või "daśabhūmi"; tiibeti keeles "sa bcu"; hiina keeles ⼗地 "shi di"; jaapani keeles "jūji") on mahajaanas "Kümne taseme suutral" põhinev õpetus bodhisattva kümnest tasemest, mida tuleb läbida ja teostada. 
Need kümme taset on järgmised:
Kümme taset on seotud kümne ületava toiminguga:
Jaanus Saat

Jaanus Saat (sündinud 4. aprillil 1983) on Eesti omavalitsusjuht, alates 4. novembrist 2017 Lääne-Harju vallavanem.
Ta kuulub Valimisliitu Ühendus.
Jaanus Saadil on kõrgharidus. Magistrikraadi sai ta 2012. aastal Tallinna Ülikooli eesti keele ja kultuuri instituudis tööga "Riskid ja kommunikatsioon Alexela Terminali näitel" (juhendaja Päivi Tirkkonen). 
Aastatel 2015–2018 oli Saat Paldiski Ettevõtjate Liidu esimees. Ta on olnud Paldiski linnavolikogu kahe koosseisu liige.
Glendale (California)

Glendale on linn USA-s California osariigis Los Angelese maakonnas.
Glendale asub San Fernando oru kaguosas. Glendale'i naaberlinnad on Los Angeles lõunas, Burbank läänes, La Cañada Flintridge kirdes ja Pasadena idas. Glendale asub Los Angelese kesklinnast umbes 16 km kaugusel põhjas.
Elanike arv on 2020. aasta rahvaloenduse seisuga 196 543. Aastal 2010 oli elanike arv 191 719. Glendale on elanike arvult Los Angelese maakonna 
neljas linn.
Glendale sai linnaõigused 15. veebruaril 1906.
Glendale'is valitseb kuumade suvedega ning pehmete ja niiskete talvedega vahemereline kliima. Kõige kõrgem mõõdetud õhutemperatuur Glendale'is on 43 °C ja madalaim −8 °C. Aasta keskmine õhutemperatuur on 535 mm. Suurem osa sademeid langeb jaanuarist märtsini. Suvekuudel sajab väga harva.
Läbi linna kulgevad Interstate 5 (Golden State Freeway), California State Route 134 (Ventura Freeway), California State Route 2 (Glendale Freeway) ja Interstate 210 (Foothill Freeway).
Glendale'is asub üks suurimaid armeenlaste kogukondi USA-s.
Glendale'is asub Forest Lawn Memorial Parki kalmistu, kuhu on maetud paljud kuulsad näitlejad ja lauljad.
Glendale'i sõpruslinnad on Gjumri ja Kapan Armeenias, Higashiōsaka Jaapanis, Tlaquepaque ja Rosarito Mehhikos, Boeun-gun, Goseong ja Gimpo Lõuna-Koreas ning Santiago de los Caballeros Dominikaani Vabariigis.
Kasyldów

Kasyldów on küla Poolas Lublini vojevoodkonnas Łukówi maakonnas Krzywda vallas. Kasyldów asub Łukówist ligi 25 km lääneedelas ja Lublinist umbes 74 km põhjaloodes.
Drożdżak

Drożdżak on küla Poolas Lublini vojevoodkonnas Łukówi maakonnas Krzywda vallas. Drożdżak asub Łukówist umbes 21 km edelas ja Lublinist ligikaudu 65 km põhjaloodes.
Holtville

Holtville on linn USA-s California osariigis Imperiali maakonnas. See asub maakonna halduskeskusest El Centrost 17 km kaugusel idas. Linn asub Alamo jõe kirdekaldal. Linna lähedalt lõunas möödub kiirtee Interstate 8.
Elanike arv on 2020. aasta rahvaloenduse seisuga 5603. Aastal 2010 oli elanikke 5939.
Linna asutasid 1880. aastatel šveitsi-saksa asunikud. Algselt kandis asula selle ühe asutaja W.F. Holti järgi nime Holton, kuid Ameerika Ühendriikide Postiteenistuse soovil muudeti see Holtville'iks, kuna "Holton" kõlas sarnaselt Coltoniga (linn California osariigis San Bernardino maakonnas). Holtville sai linnaõigused 1. juulil 1908.
Holtville on tuntud maailma porgandipealinnana. Iga aasta jaanuari lõpus või veebruari alguses toimub linnas porgandifestival.
Księżpol

Księżpol on küla Poolas Lublini vojevoodkonnas Biłgoraj maakonnas, Księżpoli valla halduskeskus. Księżpol asub Biłgorajst umbes 13 ja Lublinist ligikaudu 93 km lõunas.
Aloisio da Milano

Aloisio da Milano, tuntud ka nime all Aloisio da Carezano, Aloisio da Carcano ja Aleviz Frjazin (vene keeles Алевиз Миланец, Алевиз Фрязин, Алевиз Фрязин Миланец) oli Itaalia arhitekt, kes töötas 15. sajandi lõpul ja 16. sajandi algul Moskva suurvürstiriigis.
Ehitustööd Moskvas.
Aloisio da Carezano saabus Moskvasse 1494. aastal Ivan III kutsel asendama õukonnaarhitekti Pietro Antonio Solarit kindlustuste ja paleede ehitamisel. Nimi Frjazin on tuletatud vanavene sõnast фрязь 'frank', see tähistas enamasti lihtsalt välismaalast.
Glamis (California)

Glamis on asula USA-s California osariigis Imperiali maakonnas. See asub maantee California State Route 78 ääres Brawleyst 45 km kaugusel idas ja kiirtee Interstate 10 ääres asuvat Blythe'ist umbes 85 km kaugusel edelas.
Asula on saanud nime William Shakespeare'i näidendist "Macbeth" tuntud Glamisi lossi järgi.
Glamis on Southern Pacific Railroadi raudteeliini endine peatuskoht. Asula lähedal asuvad Algodonese liivaluited, mis on populaarne turismiatraktsioon.
Glamises asuvad kauplus ja haagissuvilate parkla. Asula lähedal asub Mesquite'i kullakaevandus.
Malaika Mihambo

Malaika Mihambo (sündinud 3. veebruaril 1994 Heidelbergis) on Saksamaa kaugushüppaja, olümpiavõitja ja kahekordne maailmameister.
Mihambo alustas sportlasteed mitmevõistlejana ning tuli 2009. aastal U16-vanuseklassi Saksamaa meistriks seitsmevõistluses. U18-vanuseklassist alates keskendus ta kaugushüppele. 2013. aasta Euroopa juunioride meistrivõistlustel võitis ta Jazmin Sawyersi ja Marõna Behhi ees kuldmedali.
2015. aasta Euroopa U23 meistrivõistlustel Tallinnas võitis ta kulla Jazmin Sawyersi ja Alina Rotaru ees. Maailmameistrivõistlustel Pekingis oli ta kuues.
2016. aasta Euroopa meistrivõistlustel Amsterdamis võitis ta Ivana Španovići ja Sawyersi järel pronksmedali. Olümpiamängudel oli ta tulemusega 6.95 neljas.
2017. aasta hooaja jättis Mihambo vigastuse tõttu vahele.
2018. aasta Euroopa meistrivõistlustel Berliinis hüppas ta finaalis 6.75 ning tuli Euroopa meistriks.
2019. aasta maailmameistrivõistlustel Dohas tuli Mihambo tulemusega 7.30 maailmameistriks, edestades Marõna Behh-Romantšuki ja Ese Brumet.
2021. aasta Euroopa sisemeistrivõistlustel Torunis võitis Mihambo 6.88-ga Behh-Romantšuki järel hõbeda. Suveolümpiamängudel Tokyos tuli ta Brittney Reese'i ja Ese Brume ees olümpiavõitjaks tulemusega 7.00.
2022. aasta maailmameistrivõistlustel Eugene'is tuli ta teist korda maailmameistriks, edestades 7.12-ga Brumet ja Leticia Oro Melot. Euroopa meistrivõistlustel Münchenis võitis ta Ivana Vuleta järel hõbeda.
2024. aasta Euroopa meistrivõistlustel Roomas tuli Mihambo teist korda Euroopa meistriks, hüpates 7.22. 2024. aasta suveolümpiamängudel Pariisis võitis ta 6.98-ga Tara Davis-Woodhalli järel hõbemedali.
2025. aasta Euroopa sisemeistrivõistlustel Apeldoornis võitis ta Larissa Iapichino ja Annik Kälini järel tulemusega 6.88 pronksmedali.
Mihambo isiklik rekord kaugushüppes on 2019. aasta maailmameistrivõistlustel Dohas hüpatud 7.30.
Isiklikku.
Malaika Mihambo isa on Sansibari päritolu, ema on sakslane. Nimi "Malaika" tähendab suahiili keeles inglit.
Ta on lõpetanud 2016. aastal Mannheimi Ülikooli politoloogia erialal. 2019. aastast õppis ta Hageni ülikoolis keskkonnateadust.
Rembieszyce

Rembieszyce on küla Poolas Święty Krzyżi vojevoodkonnas Jędrzejówi maakonnas Małogoszczi vallas. Rembieszyce asub Małogoszczist 6 km lõunas, Jędrzejówist umbes 13 km põhjas ja Kielcest ligikaudu 26 km läänedelas.
Komissarov

Komissarov on perekonnanimi.
Statistika.
2022. aasta 1. jaanuari seisuga oli Eestis perekonnanimi Komissarov 77 inimesel: 62 mehel ja 15 naisel. Perekonnanimede levikult oli Komissarov meeste puhul 1560. kohal ja naiste puhul 9078. kohal.
Komissarov oli kõige levinum perekonnanimi vanuserühmas 55–59 aastat, kus neid on 10 000 elaniku kohta 0,87.
Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta keskmiselt 1,54 inimest.
Nimede eestistamise käigus loobusid 1937. ja 1939. aastal nimest Komissarov 2 isikut, kui võeti uuteks nimedeks Kalmre ja Kuldna.
Tanguy Nianzou

Nianzou Tanguy-Austin Kouassi (tuntud kui Tanguy Nianzou; sündinud 7. juunil 2002 Pariisis) on Prantsusmaa jalgpallur, kes mängib keskkaitsjana Hispaania kõrgliigaklubis Sevilla.
2016. aastal liitus ta Paris Saint-Germaini noorteakadeemiaga. 2019. aastal valiti Nianzou Paris Saint-Germaini aasta kõige lootusandvamaks nooreks talendiks. Prantsusmaa kõrgliigas debüteeris ta 7. detsembril 2019 mängus Montpellier' vastu. Esimese värava lõi ta klubi meeskonnas 22. jaanuaril 2020 Prantsusmaa karikamängus Reimsi vastu. Sama aasta 15. veebruaril lõi ta liigamängus Amiensi vastu kaks väravat.
2020. aasta juulis sõlmis ta nelja-aastase lepingu Müncheni Bayerniga. Seal mängis ta kaks hooaega. Esimesel hooaja keskel jäi ta vigastuse tõttu mitmeks kuuks eemale. Teisel hooajal pääses Nianzou Saksamaa kõrgliigas platsile 17 mängus ja lõi ühe värava.
2022. aasta augustis sõlmis Nianzou viieaastase lepingu Sevillaga.
2017. aastal võitis Nianzou Prantsusmaa kuni 17-aastaste koondisega noorte maailmameistrivõistlustel pronksmedali.
Ta on Elevandiluuranniku päritolu.
Konsa

Konsa on perekonnanimi.
Statistika.
2022. aasta 1. jaanuari seisuga oli Eestis perekonnanimi Konsa 147 inimesel: 72 mehel ja 75 naisel. Perekonnanimede levikult oli Konsa meeste puhul 1289. kohal ja naiste puhul 1365. kohal.
Konsa oli kõige levinum perekonnanimi vanuserühmas 75–79 aastat, kus neid on 10 000 elaniku kohta 1,80. Perekonnanime Konsa kandja oli keskmiselt 44 aasta vanune (mediaanvanus on 45).
19. sajandi algul pandi pärisorjusest vabastamise käigus Tartumaal Võnnu kihelkonnas Mäksa, Kastre ja Poka mõisavaldades, Kambja kihelkonnas Suure-Kambja ja Vana-Kuuste mõisavallas ning Kodavere kihelkonnas Pala mõisavallas talupoegadele nimeks Konsa.
Pidu katku ajal

Pidu katku ajal on Aleksander Puškini näidend aastast 1830.
Puškini näidend on John Wilsoni näidendi "The city of the plague" (1816) fragmendi tõlge. 
Eestis on näidendit lavastanud Tiit Alte.
Samas on 'pidu katku ajal' saanud laialt levinud väljendiks, mis iseloomustab rõõmsat olengut hädaderohkes ümbruses. 
Seesuguse pealkirja ja pandeemiale viitava sisuga Paul Piigi dramatiseeringu esitas Must Kast suvelavastusena, lavajastaja oli Birgit Landberg.
Wierzbka

Wierzbka on küla Poolas Święty Krzyżi vojevoodkonnas Staszówi maakonnas Bogoria vallas. Wierzbka asub Staszówist ligi 14 km põhjakirdes ja Kielcest umbes 45 km idakagus.
Aleksander Baumann

Aleksander Baumann (sündinud 22. novembril 1952 Pärnus) on galerist ja ettevõtja Kuressaares.
Aastatel 1989–2006 pidas Baumann Kuressaare kesklinnas Hansa kohvik-galeriid. Baumann on Raegalerii asutajaliige, Kuressaare Raeühingu juhatuse liige. 
Kunstikogujana on huvitunud Rait Präätsa, Peeter Mudisti ja Leonhard Lapini loomingust. 
On teinud koos Hans Malmsteniga filmi "Säärejooned" Peeter Mudisti loomingust.
Dzirnavas (Tirza vald)

Dzirnavas (ka Āžudzirnavas) on küla ("mazciems" ) Lätis Gulbene piirkonnas Tirza vallas.
Küla asub Riiast 179 km kaugusel valla kirdeosas Tirza jõe ääres. Asulas on Āža dzirnavase bussipeatus. 
Küla on tekkinud Āži veski juurde, asudes ka Āži veskijärve kaldal. Tänapäeval kasutab veski paisu Āži hüdroelektrijaam.
Virāne

Virāne on küla ("mazciems" ) Lätis Gulbene piirkonnas Tirza vallas.
Küla asub valla lõunaosas Väikese Virāne järve ääres. Asulas on Virāne bussipeatus. 
Aastani 1949 asus külas Virāne valla keskus. Aastal 2000 oli külas 40 elanikku.
Broșteni

Broșteni on linn Rumeenias Suceava maakonnas. Linn asub Bistrița jõe ääres ajaloolises Moldova piirkonnas, maakonnakeskusest Suceavast ligikaudu 62 km edelas.
Linna haldusalasse kuulub kuus küla: Cotârgași, Dârmoxa, Frasin, Holda, Holdița ja Pietroasa.
Broștenit on esmamainitud 1630. aastal. Linnaõigused sai Broșteni 2004. aastal.
Vecaduliena

Vecaduliena on küla ("ciems" ) Lätis Gulbene piirkonnas Tirza vallas.
Küla asub valla keskosas. Asulas on Krimi Asulas on Krimi ja Vecaduliena bussipeatus.
Vecaduliena on tekkinud endise Vecaduliena mõisa keskuse juurde. Mõisa kabel on arhitektuurimälestisena kohaliku kaitse all ja jääb administratiivselt Jaunaduliena külla. Külas asub regionaalse kaitse all olev Dūnītise kõrts.
Elanikkond.
Sign of the Times (Harry Stylesi laul)

"Sign of the Times" on briti laulja Harry Stylesi debüütsingel tema debüütstuudioalbumilt. Selle avaldas 7. aprillil 2017 Columbia Records. Laulu kirjutasid Styles, Jeff Bhasker, Mitch Rowland, Ryan Nasci, Alex Salibian ja Tyler Johnson ning produtseerisid Bhasker, Salibian ja Johnson. Muusikaliselt kirjeldasid kriitikud seda kui poproki ja pehme roki ballaadi. Sellega kaasnev muusikavideo avaldati 8. mail 2017.
Peļņi

Peļņi on küla ("mazciems") Lätis Gulbene piirkonnas Tirza vallas.
Küla asub valla keskosas.
Zosēni (Tirza vald)

Zosēni on küla ("mazciems") Lätis Gulbene piirkonnas Tirza vallas.
Küla asub valla lõunaosas.
Alsupes

Alsupes on küla ("mazciems") Lätis Gulbene piirkonnas Tirza vallas.
Küla asub valla lääneosas Alsupīte oja kaldal.
Potcoava

Potcoava on linn Rumeenias Olti maakonnas. Linn asub ajaloolises Munteenia piirkonnas, maakonnakeskusest Slatinast ligikaudu 22 km idas.
Linna haldusalasse kuulub neli küla: Potcoava-Fălcoeni, Sinești, Trufinești ja Valea Merilor.
2011. aasta rahvaloenduse andmetel oli Potcoava elanikest rumeenlasi 87,65%, mustlasi 7,22% ja teistest rahvustest inimesi 0,03%. Rahvus oli teadmata 5,08%-l elanikest.
Potcoavat on esmamainitud 1423. aastal. Linnaõigused sai Potcoava 2004. aastal.
Jaunaduliena

Jaunduliena on küla ("mazciems") Lätis Gulbene piirkonnas Tirza vallas.
Küla asub valla idaosas Aduliena järve kaldal. Looduskaitse all on Liepkalni tamm ja kaks pärna.
Jaunaduliena on tekkinud endise Jaunaduliena mõisa keskuse juurde. Külla jääb Vecaduliena mõisa kabel, mis on muinsusmälestisena kohaliku kaitse all.
Aastal 2000 oli külas 35 elanikku.
Troškas

Troškas on küla ("mazciems") Lätis Gulbene piirkonnas Tirza vallas.
Küla asub valla keskosas Tirza jõe kaldal. Troškas on tekkinud endise Troška mõisa keskuse juurde. Asulas on Troškase bussipeatus.
Aastal 2000 oli külas 39 elanikku.
Vânju Mare

Vânju Mare (varasemas kirjaviisis Vînju Mare) on linn Rumeenias Mehedinți maakonnas. Linn asub ajaloolises Olteenia piirkonnas, maakonnakeskusest Drobeta-Turnu Severinist ligi 29 km lõunakagus.
Linna haldusalasse kuulub neli küla: Bucura, Nicolae Bălcescu, Orevița Mare ja Traian.
Asulat on ürikutes esimest korda mainitud 1652. aastal Orehoviţa nime all. Vânju Mare nimega esineb asula ürikutes esimest korda 1772. aastal. Linnaõigused sai Vânju Mare 17. veebruaril 1968.
Kristian Teiter

Kristian Teiter (sündinud 21. detsembril 1972) on Torgu Kuningriigi kuningas. Ametilt on ta infotehnoloogiaspetsialist.
Ta kaitses 2000. aastal magistritöö Tartu Ülikoolis geoinformaatika alal ja 2014. aastal Tallinna Tehnikaülikoolis infosüsteemide juhtimise alal. 
Teiter on töötanud Eesti Maa-ametis geoinfoosakonna juhatajana. Alates 2015. aastast töötab ta rahvusvahelise tootmisettevõtete grupi HANZA infoturbe juhina.
Saaremaal Sõrves tagasörulaste hulgas läbi viidud referendumi tulemuste alusel vannutati Kristian Teiter 12. augustil 2022 Sõrve sääre tipus toimunud pidulikul tseremoonial Torgu Kuningriigi kuningaks ametinimega Kristian I. Ta on Torgu Kuningriigi esimese kuninga Kirill I vanem poeg.
Indrāni (Tirza vald)

Indrāni on küla ("mazciems") Lätis Gulbene piirkonnas Tirza vallas.
Küla asub valla põhjaosas Isliņa jõe kaldal.
Branti (Tirza vald)

Branti on küla ("mazciems") Lätis Gulbene piirkonnas Tirza vallas.
Küla asub valla põhjaosas Isliņa jõe kaldal.
Căzănești

Căzănești on linn Rumeenias Ialomița maakonnas. 
Linn asub Ialomița jõe ääres ajaloolises Munteenia piirkonnas, maakonnakeskusest Sloboziast ligi 28 km läänes.
2011. aasta rahvaloenduse andmetel oli Căzănești elanike arv 3271, neist rumeenlasi 83,36%, mustlasi 13,23% ja teistest rahvustest inimesi 0,09%. Rahvus oli teadmata 3,3%-l elanikest.
Căzăneștit on esmamainitud 1579. aastal. Linnaõigused sai Căzănești 29. aprillil 2004.
Liepas (Tirza vald)

Liepas on küla ("mazciems") Lätis Gulbene piirkonnas Tirza vallas.
Küla asub valla keskosas Tirza jõe kaldal. Asulas on Liepase bussipeatus. Külas asuv Lejasvīndedži keskaegne kalmistu on kohaliku kaitse all olev muinsusmälestis.
Kalvīši

Kalvīši on küla ("mazciems") Lätis Gulbene piirkonnas Tirza vallas.
Küla asub valla põhjaosas.
Jauntirza

Jauntirza on küla ("mazciems" ) Lätis Gulbene piirkonnas Tirza vallas.
Küla asub valla põhjaosas. Asulas on Jauntirza bussipeatus.
Motru

Motru on linn Rumeenias Gorji maakonnas. Linn asub Motru jõe ääres ajaloolises Olteenia piirkonnas, maakonnakeskusest Târgu Jiust ligikaudu 35 km edelas.
Linna haldusalasse kuulub kaheksa küla: Dealu Pomilor, Horăști, Însurăței, Leurda, Lupoița, Ploștina, Roșiuța ja Râpa.
Motrus asub kivisöekaevandus.
Rumeenia Riiginõukogu võttis 24. mail 1966 vastu otsuse tulevase Motru linna loomise kohta endisele Ploștina vallale kuulunud Motru heinamaale. 1. septembril 1968 sai Plostina asula koos Dealul Pomilori, Leurda, Insuratei, Horasti, Rosiuta, Râpa ja Lupoita külaga vastloodud Motru linna osaks.
Dārtiņa

Dārtiņa on küla ("mazciems") Lätis Gulbene piirkonnas Tirza vallas.
Küla asub valla lääneosas Robežupīte oja kaldal. See on tekkinud endise Tirza mõisa karjamõisa ("Dorotheenhof") juurde. 
1901. aastal sündis selle rentniku peres läti laulja, lavastaja ja kirjanik Mariss Vētra. 
Asulas on Dārtiņase bussipeatus.
Jaunzemi (Tirza vald)

Jaunzemi on küla ("mazciems") Lätis Gulbene piirkonnas Tirza vallas.
Küla asub valla lõunaosas Ķivene jõe kaldal.
Berești

Berești on linn Rumeenias Galați maakonnas. Linn asub ajaloolises Moldova piirkonnas, Moldova Vabariigi piirist 16 km kaugusel, maakonnakeskusest Galațist ligi 75 km põhjas.
Bereștit on esmamainitud 1484. aastal. Linnaõigused sai Berești 1968. aastal.
Bereștis on sündinud Rumeenia ettevõtja ja poliitik Maria Grapini (1954).
Strēbeles

Strēbeles on küla ("mazciems") Lätis Gulbene piirkonnas Lizumsi vallas.
Küla asub valla loodeosas Koiva jõe kaldal.
Grincourt-lès-Pas

Grincourt-lès-Pas on vald Põhja-Prantsusmaal Pas-de-Calais' departemangus.
Väga väike põllumajandusküla asub 2 km Pas-en-Artois'st põhjas ja 24 km Arrasist edelas.
Stapāni

Stapāni (ka Stopāni) on küla ("mazciems") Lätis Gulbene piirkonnas Lizumsi vallas.
Küla asub Riiast 169 km kaugusel valla keskosas.
Ievāni

Ievāni on küla ("mazciems") Lätis Gulbene piirkonnas Lizumsi vallas.
Küla asub Riiast 169 km kaugusel valla keskosas. Külla jääb Lizumsi tuulikusse rajatud vaateplatvorm.
Rodzupi

Rodzupi on küla ("mazciems") Lätis Gulbene piirkonnas Lizumsi vallas.
Küla asub Riiast 166 km kaugusel valla lääneosas. Rodzupi jääb Radzupīte oja kaldale. Varem möödus külast Ieriķi–Gulbene–Abrene raudtee.
Guémappe

Guémappe on vald Põhja-Prantsusmaal Pas-de-Calais' departemangus.
Väike põllumajandusküla asub 13 km Arrasist kagus, teede D34 ja D38 ristumiskoha ümbruses.
Ajalugu.
Asulat on esmamainitud 1135. aastal kui "Gammapium". "Seigneurie" kuulus Montmorency perekonnale Wancourtis. Külas toimusid Esimese maailmasõja ajal 1917. aasta aprillis ja 1918. aasta augustis rasked lahingud.
Kolaņģi

Kolaņģi (ka Kalaņģi või Kolanģi) on küla ("mazciems") Lätis Gulbene piirkonnas Lizumsi vallas.
Küla asub Riiast 167 km kaugusel valla keskosas. Kolaņģi asub endise Ieriķi–Gulbene–Abrene raudtee ääres.
2000. aastal oli külas 32 elanikku.
Kāmieši

Kāmieši on küla ("mazciems") Lätis Gulbene piirkonnas Lizumsi vallas.
Küla asub Riiast 170 km kaugusel valla keskosas.
Târgu Ocna

Târgu Ocna (ungari keeles "Aknavásár", saksa keeles "Stadt Okna") on linn Rumeenias Bacău maakonnas. Linn asub Trotuși jõe ääres ajaloolises Moldova piirkonnas, maakonnakeskusest Bacăust ligikaudu 38 km edelas.
Linna haldusalasse kuulub kaks küla: Poieni ja Vâlcele.
Târgu Ocnas asub soolakaevandus ja seal toodetakse soola.
Târgu Ocnat on esmamainitud 1410. aastal. Târgu Ocna sai alevi staatuse 1709. aastal ja linnaõigused 1774. aastal.
Târgu Ocnas on sündinud rumeenia kirjanik, ajakirjanik ja tõlkija Gabriela Adameșteanu (1942).
Grauži

Grauži on küla ("mazciems") Lätis Gulbene piirkonnas Lizumsi vallas.
Küla asub Riiast 169 km kaugusel valla lääneosas.
Aastal 2000 oli külas 20 elanikku.
Pieti

Pieti on küla ("mazciems") Lätis Gulbene piirkonnas Lizumsi vallas.
Küla asub Riiast 169 km kaugusel valla keskosas. Asula on sisuliselt Lizumsi osa, neid eraldab endine Ieriķi–Gulbene–Abrene raudtee. Küla on kujunenud Lizumsi mõisa Pieti karjamõisa juurde. Külas on bussipeatus Lizums 2, varem asteses seal Lizumsi raudteejaam.
Fine Line (album)

 
"Fine Line" on briti laulja ja laulukirjutaja Harry Stylesi teine stuudioalbum, mille andsid 13. detsembril 2019 välja Columbia Records ja Erskine Records. Albumi teemad keerlevad lahkuminekute, õnne, seksi ja kurbuse ümber.
Albumi stiili on nimetatud poprokiks, kus on progressiivse popi, folgi, souli, funki ja indie popi elemente. Stylesi kõrval olid albumi laulude peamised autorid Tyler Johnson ja Kid Harpoon, kes olid ka ühed põhiprodutsendid.
"Fine Line" jõudis paljude riikide albumite edetabelis esikohale.
Drachenhöhle

Drachenhöhle või Drachenhöhle Mixnitz (sõna otseses mõttes "Mixnitzi draakonikoobas") on 542 meetri pikkune 20 meetri laiuse ja 12 meetri kõrguse sissepääsuga koobas Austrias Steiermargi liidumaal Mixnitzi lähedal, Bruck an der Murist kagus, 950 m kõrgusel üle merepinna. Liigi koopakaru ("Ursus ingressus") ja muude luude fossiile, mida inimesed keskajal leidsid, peeti draakoniluudeks; see usk kulmineerus "Mixnitzi lohetapja" saagas. Koobas on üks suuremaid koopaid Alpides, kus karud asusid üle 500 meetri pikkusel alal, mille keskmine laius oli kuni 40 m ja kõrgus 10–15 m.
Väetiste nappuse tõttu Esimese maailmasõja ajal ja pärast seda kaevandati aastatel 1918–1923 intensiivselt koopas asuvaid 8–10 meetri kõrgusi setteid, millest ekstraheeriti umbes 2500 tonni fosforhapet. Väetise kaevandamisel viibisid mitmed geoloogid ja paleontoloogid, kes dokumenteerisid vaid kõige väärtuslikumad avastused. Sellegipoolest on leitud rikkalik kogu koopakaru, koopalõvi ("Panthera leo spelaea"), hallhundi ("Canis lupus"), alpi kaljukitse ("Capra ibex") ja alpi ümiseja ("Marmota marmota") fossiile, tuleasemete jäänuseid ja paleoliitikumi kivist tööriistu Aurignaci kultuurist, mis pärineb 65 000 – 31 000 aastast eKr. Ajavahemikust 65 000 – 31 000 eKr on need Austria vanimad inimasustuse jäljed.
Väljakaevamised.
Arheoloogiliste tööde ülestähendused avaldati 1931. aastal monograafias, mille toimetasid ümber Othenio Abel ja G. Kyrie. Väljakaevamised toimusid koopa sees kahes kohas. Umbes 150 000 aasta vanused settekihid jagunesid mitmeks kihiks, mille hulgas eelajalooline kiht ja paleoliitikumi tulease andsid ka Neandertali kihi.
Koopast on välja kaevatud enam kui 30 000 koopakaru fossiili luud. Koht võeti 1928. aastal kaitse alla ja 1949. aastal tunnistati loodusmälestiseks.
Ajahn Chah

Ajahn Chah (tai keeles ชา สุภัทโท, "Chah Subhaddo" või พระโพธิญาณเถร, "Phra Bodhiñāṇathera", 17. juuni 1918 – 16. jaanuar 1992) oli budistlik munk ja mõjukas theravaada budismi õpetaja nii Tais kui ka läänemaailmas. 
Kõige lähem oli ta Tai metsatraditsioonile.
Ajahn Chah õpetused paistavad silma oma paradoksaalsuse ja vaimukuse poolest.
Katarina Barruk

Elina Maria Katarina Barruk (sündinud 5. detsembril 1994 Storumani vallas Rootsis) on saami rahvalaulik. 
Ta on kasvanud rootsikeelses keskkonnas, kuid laulab oma emakeeles Ume saami keeles, mis on kantud UNESCO kriitiliselt ohustatud keelte nimekirja: seda keelt kõnelevad veel vaid üksikud inimesed. 
Saami ühe andekaima "live"-artisti Katarina Barruki selge ja võimas hääl koos ta jäägitu lavalolekuga loob sügavalt puudutava, ent väga jõulise atmosfääri. See on raevukas, ent samas sügavalt maalähedane segu popmuusikast, traditsioonilisest joiust ja improvisatsioonilistest elementidest.
Mitterdorf im Mürztal

Mitterdorf im Mürztal on endine vald Austrias Steiermargi liidumaal Bruck-Mürzzuschlagi ringkonnas. 2015. aastast on see Sankt Barbara im Mürztali valla osa.
Mitterdorf asub Mürzi orus umbes 13 km Mürzzuschlagist edelas. Lõunasse jäävad Fischbachi Alpid.
Topoloveni

Topoloveni on linn Rumeenias Argeși maakonnas. Linn asub ajaloolises Munteenia piirkonnas, maakonnakeskusest Piteștist ligikaudu 17 km idakagus.
Linna haldusalasse kuulub neli küla: Boțârcani, Crintești, Gorănești ja Țigănești.
Asulat on esmamainitud 1421. aastal. Topoloveni sai linnaõigused 1968. aastal.
Topolovenis on sündinud poliitik Ion Mihalache (1882–1963).
Veitsch

Veitsch on endine vald Austrias Steiermargi liidumaal Bruck-Mürzzuschlagi ringkonnas. 2015. aastast on see osa Sankt Barbara im Mürztali vallast.
Kohaliku Veitschi kiriku juurest algab metsarada, mis viib üles mäkke Veitschi Õlimäe Palverändurite Ristini. Rist ehitati 2004. aastal ja see on suurim omasugune maailmas.
Jaunzemi (Lizumsi vald)

Jaunzemi on küla ("mazciems") Lätis Gulbene piirkonnas Lizumsi vallas.
Küla asub valla lõunaosas.
Viņķeles

Viņķeles on küla ("mazciems") Lätis Gulbene piirkonnas Lizumsi vallas.
Küla asub valla edelaosas Robežupīte oja kaldal. Looduskaitse all on tamm ümbrmõõduga 5,05 m. Asulas on Viņķelese bussipeatus.
Niklas Kaul

Niklas Kaul (sündinud 11. veebruaril 1998 Mainzis) on Saksamaa kümnevõistleja, maailmameister. 
Ta alustas karjääri TuS Saulheimis, kus tegeles kergejõustiku ja käsipalliga . 2009. aastal liitus ta USC Mainzi kergejõustikluklubiga. Noorteklassides võistles Kaul edukalt nii mitmevõistluses kui ka odaviskes. 2015. aasta noorte maailmameistrivõistlustel Calis püstitas ta kümnevõistluses noorte maailmarekordi 8002 punkti ning tuli Ludovic Bessoni ja Hans-Christian Hausenbergi ees maailmameistriks. Odaviskes võitis ta hõbemedali. 
2016. aasta juunioride maailmameistrivõistlustel Bydgoszczis võitis ta Maksim Andraloitsi ja Johannes Ermi ees kümnevõistluse kuldmedali juunioride maailmameistrivõistluste rekordiga 8162 punkti. 2017. aasta Euroopa juunioride meistrivõistlustel Grossetos võitis ta tulemusega 8435 punkti kuldmedali eestlaste Johannes Ermi ja Karel Tilga ees ning alistas 1982. aastast Torsten Vossile kuulunud juunioride maailmarekordi 8397 punkti.
Täiskasvanute tiitlivõistluste debüüdi tegi Kaul 2018. aasta Euroopa meistrivõistlustel Berliinis, kui pääses vigastatud Kai Kazmireki asemel starti ja oli 8220 punktiga Arthur Abele, Ilja Škurenjovi ja Vitali Žuki järel neljas.
2019. aasta Euroopa U23 meistrivõistlustel Gävles võitis ta kuldmedali võistluste rekordi 8572 punktiga. Maailmameistrivõistlustel Dohas püstitas Kaul isikliku rekordi 8691 punkti ja tuli Maicel Uibo ja Damian Warneri ees maailmameistriks. Seejuures oli ta esimese päeva järel 11. kohal, kuid tõusis teisel päeval pärast kettaheite, teivashüppe ja odaviske isiklikke rekordeid ning senise liidri Kevin Mayeri teivashüppes tulemuseta jäämist esimeseks.
Tokyo olümpiamängudel katkestas Kaul kümnevõistluse 400 meetri jooksu järel.
2022. aasta maailmameistrivõistlustel oli Kaul 8434 punktiga kuues. Euroopa meistrivõistlustel Münchenis kaotas ta teivashüppe järel liidrile, šveitslasele Simon Ehammerile enam kui 500 punktiga. Tänu headele tulemustele odaviskes ja 1500 meetri jooksus edestas ta kokkuvõttes šveitslast 77 punktiga ning tuli 8545 punktiga Ehammeri ja Janek Õiglase ees Euroopa meistriks.
2024. aasta Euroopa meistrivõistlustel Roomas sai Kaul 8547 punktiga neljanda koha. 2024. aasta suveolümpiamängudel Pariisis oli ta 8445 punktiga kaheksas.
2019. aastal valiti Kaul Saksamaa aasta meessportlaseks.
Isiklikku.
Kauli perekonnas on teisigi kergejõustiklasi. Isa Michael on tulnud Saksamaa meistriks 400 meetri tõkkejooksus. Ema Stefanie on olnud Austria meister 400 meetri jooksus ja 800 meetri jooksus ning 400 meetri tõkkejooksus ning töötab kergejõustikutreenerina. Niklase noorem õde Emma on võistelnud noorteklassides mitmevõistluses. 
Ta on õppinud Johannes Gutenbergi Mainzi Ülikoolis füüsika- ja kehalise kasvatuse õpetajaks.
Gūžīlas

Gūžīlas (ka Gužilas) on küla ("mazciems") Lätis Gulbene piirkonnas Lizumsi vallas.
Küla asub valla kaguosas. Gūžīlas asub endise Ieriķi–Gulbene–Abrene raudtee ääres.
Plukši

Plukši on küla ("mazciems") Lätis Gulbene piirkonnas Lizumsi vallas.
Küla asub valla kaguosas. Plukši asub endise Ieriķi–Gulbene–Abrene raudtee ääres.
Hohe Veitsch

Hohe Veitsch on kõrgeim mägi Mürzstegi Alpides, Austria Steiermargi liidumaal. See on lubjakivimassiiv, mis on rikas metsalilleniitude ja heade vaadete poolest ning kulgeb läänest (peatipp) itta (platoo) Klein-Veitsch Almini, pikkusega umbes 5,5 km.
Tõus.
Tuntuim Veitschi tuur kulgeb Niederalplist (1223 m) kuni "Sohlenalmini" (1352 m), piki Wildkammi läänekülge, sealt läbi kiviuurde kõrgele platoole. Platool, vahetult tipu all, asub Austria Turistiklubile kuuluv Krahv Merani maja (ÖTK, 1836 m). Lõunast (Mitterdorf / Brunnalm, Veitschi kihelkonnas) vaadatuna näeb Hohe Veitsch välja võimsa paekivimassiivina, millel on järsud lõunapoolsed tahud. Krahv Merani maja juurde pääseb üle Goaßi tõusu ("Goaß-Steign", u. 2,5 tundi) või piki serpentiiniteed ("Serpentinenweg") nn "Hundsschupfenist" vasakul (u. 1 tund). Põhja-lõuna suunaline kaugtee nr. 05 kulgeb Niederalplilt tippu, kus see kohtub Põhja-Alpide teega 01 ("Nordalpenweg 01"), mis kulgeb idast üle kõrgplatoo; seejärel jätkuvad mõlemad rajad üksteisega paralleelselt lääne suunas Turnauer Almi ja Göriacher Almi kaudu Steiermargi Seebergile. Üle massiivi kulgeb ka Steiermargi Mariazelli tee.
Platookõnd.
On ka platookõnd Seebodeni kaudu Kleinveitschalmile.
Grūšļi

Grūšļi on küla ("mazciems") Lätis Gulbene piirkonnas Lizumsi vallas.
Küla asub valla edelaosas. 
Küla lähistel asuvad Brīvzemnieki muinaskalmed ehk Rootsi kalmistu on muinsusmälestisena riikliku kaitse all.
Aastal 2000 oli külas 28 elanikku.
Moskva Peaingli katedraal

Peaingli katedraal (vene keeles "Архангельский собор") on Moskva Kremlis asuv peaingel Miikaelile pühitsetud õigeusu pühakoda. Kirik asub Kremlis Katedraali väljakul Kremli Suure palee ja Ivan Suure kellatorni vahel. Peaingli katedraal oli peamine tsaaride matmispaik enne pealinna viimist Peterburisse.
Ajaloost.
Kirik ehitati aastail 1505–1508 Itaalia arhitekti Aloisio Uue juhtimisel eelmise, 1333. aastal ehitatud katedraali kohale.
Nekropol.
Et Peaingli katedraal oli 17. sajandini tsaaride viimne puhkepaik, on sinna maetud 54 tsaari või tsaariperekonna meessoost liiget. Valitsejate naissoost sugulaste säilmed viidi kirikusse 1929. aastal pärast Voznessenski kloostri lammutamist.
Katedraali on maetud
Velēnmuiža

Velēnmuiža on küla ("mazciems") Lätis Gulbene piirkonnas Lizumsi vallas.
Küla asub keskosas. Asula on kujunenud Lizumsi mõisa Velēna karjamõisa juurde. Külas on Silenieki bussipeatus.
Aastal 2000 oli külas 31 elanikku.
Marcos Senesi

Marcos Nicolás Senesi Barón (sündinud 10. mail 1997 Concordias) on Argentina jalgpallur, kes mängib kaitsjana Inglismaa Premier League'i klubis AFC Bournemouth.
Ta alustas klubikarjääri Argentina klubis San Lorenzo. Argentina kõrgliigas debüteeris ta 2016. aasta septembris.
Aastatel 2019–2022 mängis Senesi Hollandi kõrgliigaklubis Feyenoord. 27. septembril 2020 lõi ta ADO Den Haagi vastu värava, mis valiti Hollandi kõrgliiga hooaja parimaks väravaks.
2022. aasta augustis sõlmis ta nelja-aastase lepingu Bournemouthiga.
Argentina jalgpallikoondises debüteeris Senesi 5. juunil 2022 sõprusmängus Eesti vastu.
Senesi on Itaalia päritolu.
Grimnauži

Grimnauži on küla ("mazciems") Lätis Gulbene piirkonnas Lizumsi vallas.
Küla asub valla põhjaosas Koiva jõe kaldal.
Zvejnieki (Lizumsi vald)

Zvejnieki on küla ("mazciems") Lätis Gulbene piirkonnas Lizumsi vallas.
Küla asub valla loodeosas Koiva jõe kaldal.
How You Remind Me

"How You Remind Me" on Kanada rokkbändi Nickelbacki laul. Laulja Chad Kroegeri kirjutatud ja bändi komponeeritud lugu ilmus 17. juulil 2001 peasinglina nende kolmandalt stuudioalbumilt "Silver Side Up" (2001). Singli viimaste väljaannete jaoks tehti koorist välja monteeritud raskemate kitarridega "Gold Mix". Kroeger nimetas seda laulu lauluks, mis pani Nickelbacki kaardile, kui seda esitati nende kontserdil Lõuna-Dakota osariigis Sturgises.
Laulu "How You Remind Me" peetakse Nickelbacki tuntumaiks. Singlite edetabelis Billboard Hot 100 tõusis see esimesel kohale 22. detsembril 2001 ja püsis seal neli nädalat. 2002. aastal oli "How You Remind Me" Billboardi aastalõpu edetabelis esikohal.
Dravnieki (Druviena vald)

Dravnieki on küla ("mazciems") Lätis Gulbene piirkonnas Druviena vallas.
Küla asub valla idaosas Tirza jõe kaldal. Asulas on Dravnieki bussipeatus.
Ķempi

Ķempi on küla ("mazciems") Lätis Gulbene piirkonnas Druviena vallas.
Küla asub valla idaosas Tirza jõe kaldal.
Tirzieši

Tirzieši on küla ("mazciems") Lätis Gulbene piirkonnas Druviena vallas.
Küla asub valla kaguosas Tirza jõe kaldal. Seal kasvav tamm ümbermõõduga 5,48 meetrit on looduskaitse all.
Murāni

Murāni on küla ("mazciems") Lätis Gulbene piirkonnas Druviena vallas.
Küla asub valla keskosas.
Tīrumkleivas

Tīrumkleivas on küla ("mazciems") Lätis Gulbene piirkonnas Druviena vallas.
Küla asub valla lõunaosas, sinna jääb Tīrumkleivase tiik. Asulas on Rožlejase bussipeatus.
2008. aastal oli külas ligikaudu 15 elanikku.
Kanciņi

Kanciņi on küla ("mazciems") Lätis Gulbene piirkonnas Druviena vallas.
Küla asub valla keskosas.
Saltupe

Saltupe (ka Saltupes) on küla ("mazciems") Lätis Gulbene piirkonnas Druviena vallas.
Küla asub valla kirdeosas. Asulas on Saltupe bussipeatus.
Mežkleivas

Mežkleivas on küla ("nazciems") Lätis Gulbene piirkonnas Druviena vallas.
Küla asub valla põhjaosas. Asulas on Mežkleivase bussipeatus.
Aastal 2004 oli külas ligikaudu 15 elanikku.